Kitarriõhtu
19.12.2019 kell 17:00
Adamson-Ericu muuseum (Lühike jalg 3)
Heiki Mätliku kitarriüliõpilane Yifei Wu (klassikaline kitarr)
Kaastegev Yun Xu (sopran)
Kavas Bach, Sor, Villa-Lobos, Giuliani
SISSEPÄÄS MUUSEUMIPILETIGA
Hiinast pärit Yifei Wu õpib klassikalist kitarri Eesti Muusika- ja Teatriakadeemias Heiki Mätliku käe all. Lisaks kitarriõpingutele tegeleb ta ka heliloominguga. Hiina sopran Yun Xu on EMTA laulu eriala üliõpilane ning tema juhendaja on Kädy Plaas.
Adamson-Ericu muuseumis kõlavad duo esituses itaalia kitarriklassiku Mauro Giuliani arietid op 95 ning lisaks Bachi, Sori ja Villa-Lobose muusika soolokitarri esituses.
Ligi 20-aastase ajalooga kitarriõhtud toimuvad Adamson-Ericu muuseumis. Kitarriõhtutel esinevad Eesti Muusika- ja Teatriakadeemia üliõpilased Heiki Mätliku kitarriklassist. Hubases ja hea akustikaga muuseumisaalis kõlab noorte kitarrisolistide ja tulevaste kitarriõpetajate esituses muusika möödunud sajanditest tänapäevani.
Sündmuse korraldaja: Eesti Muusika- ja Teatriakadeemia kontserdi- ja etenduskeskus